**DJEČJI VRTIĆ ŠKRINJICA VIDOVEC**

**Upravno vijeće**

**Z A P I S N I K**

sa 46. sjednice Upravnog vijeća Dječjeg vrtića Škrinjica, održane dana 29. siječnja 2024. godine (ponedjeljak) u prostoru Dječjeg vrtića Škrinjica.

Sjednica je započela u 16:30 sati.

46. sjednicu Upravnog vijeća Dječjeg vrtića Škrinjica otvorila je predsjednica Upravnog vijeća Martina Bistrović koja je pozdravila ravnateljicu Dječjeg vrtića Škrinjica Vidu Risek i sve prisutne članove Upravnog vijeća.

**UTVRĐIVANJE KVORUMA ČLANOVA UPRAVNOG VIJEĆA:**

Predsjednica Upravnog vijeća konstatira da je sjednici pristupilo svih 5 članova Upravnog vijeća te će sve donijete Odluke biti pravovaljane.

**PRISUTNI ČLANOVI UPRAVNOG VIJEĆA:**

Martina Bistrović, Zoran Košić Čačić, Mihael Blažeković, Leona Detić, Ana Brodar

**ČLANOVI UPRAVNOG VIJEĆA KOJI NEDOSTAJU:**

Nema odsutnih članova

**OSTALI PRISUTNI:**

Ravnateljica Dječjeg vrtića: Vida Risek

Zapisničar: Vlasta Rožić

**UTVRĐIVANJE DNEVNOG REDA SA 46. SJEDNICE UPRAVNOG VIJEĆA**

**Članovi Upravnog vijeća zaprimili su sljedeći Dnevni red:**

**DNEVNI RED**

1. Usvajanje Zapisnika, Odluka i Zaključaka sa 45. sjednice Upravnog vijeća

2. Suglasnost Upravnog vijeća o zasnivanju radnog odnosa za obavljanje poslova „Zdravstvenog

voditelja“

3. Razno

Predsjednica Upravnog vijeća nakon pročitanog dnevnog reda upitala je članove Upravnog vijeća da li su suglasni sa predloženim Dnevnim redom te ima li prijedloga za izmjenu ili dopunu istog. Svi članovi su suglasni za predloženi Dnevni red te je isti usvojen **jednoglasno (5 glasa ZA).**

***Točka 1.******Usvajanje Zapisnika, Odluka i Zaključaka sa 45. sjednice Upravnog vijeća***

***održane dana 27. prosinca 2023. godine***

Predsjednica Upravnog vijeća otvara prvu točku Dnevnog reda te postavlja upit da li ima izmjena i dopuna na Zapisnik i sve Odluke koje su donesene na prethodnoj sjednici te otvara raspravu. Rasprave po navedenoj točci nije bilo te predsjednica daje Zapisnik sa svim Odlukama i Zaključcima na glasanje koji je usvojen **jednoglasno (5 glasa ZA).**

**ZAKLJUČAK**

**o usvajanju Zapisnika, Odluka i Zaključaka sa 45. sjednice**

**Upravnog vijeća Dječjeg vrtića Škrinjica održane dana**

**27. prosinca 2023. godine**

I.

Upravno vijeće Dječjeg vrtića Škrinjica usvaja Zapisnik, Odluke i Zaključke sa 45. sjednice Upravnog vijeća održane dana 27. prosinca 2023. godine

II.

Ovaj Zaključak stupa na snagu danom donošenja.

***Točka 2.  
Suglasnost Upravnog vijeća o zasnivanju radnog odnosa za obavljanje poslova „Zdravstvenog voditelja“***

Predsjednica Upravnog vijeća obrazlaže kako su svi članovi Upravnog vijeća uz prijedlog Odluke o zasnivanju radnog odnosa sa predloženom kandidatkinjom zaprimili i Zapisnik o otvaranju pristiglih prijava na Natječaj za zdravstvenog voditelja te ujedno i Zapisnik o rezultatima provedenog razgovora/intervjua sa kandidatkinjom.

Ravnateljica dječjeg vrtića objašnjava kako je na temelju raspisanog natječaja zaprimljena samo jedna zamolba koja udovoljava svim formalnim uvjetima natječaja te je sa kandidatkinjom obavljen informativni razgovor temeljem kojeg je vidljivo da je kandidatkinja iskazala veliki interes za posao te je sukladno tome i predložena za zasnivanje radnog odnosa za radno mjesto zdravstvenog voditelja.

Predsjednica otvara raspravu po navedenoj točci. Rasprave nije bilo te je ista prihvaćena **jednoglasno (5 glasa ZA).**

**ODLUKU**

**o davanju suglasnosti o zasnivanju radnog odnosa za obavljanje poslova *„Zdravstvenog voditelja“* na određeno, puno radno vrijeme**

**(u svojstvu zamjene do povratka odsutne djelatnice na rad)**

**I.**

Upravno vijeće Dječjeg vrtića Škrinjica suglasno je sa prijedlogom ravnateljice Dječjeg vrtića Škrinjica da se za obavljanje poslova ***„Zdravstvenog voditelja“*** (jedan djelatnik) na određeno, puno radno vrijemeu svojstvu zamjene do povratka odsutne djelatnice na rad u Dječji vrtić Škrinjica zaposli **Lara Blaguški.**

**II.**

Odluka stupa na snagu danom donošenja.

***Točka 3.***

***Razno***

Ravnateljica dječjeg vrtića obrazlaže kako će u naredna dva tjedna u vrtiću biti prisutne tri studentice na praksi.

Također ravnateljica obrazlaže kako su sa svojim provođenjem započele radionice „Rastimo zajedno“ te također da su dvije odgojiteljice sa pedagoginjom i ravnateljicom dječjeg vrtića sudjelovale na znanstveno-stručnoj konferenciji pod nazivom „Pred mojim očima rasteš“ koja je okupila brojne stručnjake iz ranog predškolskog i školskog obrazovanja te vrtića iz svih dijelova Republike Hrvatske gdje se uspješno predstavio naš dječji vrtić kroz projekt skupine Latice „Mali čuvari velike baštine“ te projekat jasličke skupine „Putovanje kroz jasličko okruženje“.

Član Upravnog vijeća Zoran Košić Čačić vezano uz izlaganje ravnateljice o znanstveno-stručnoj konferenciji predlaže kako bi se takvi uspješni projekti i aktivnosti vrtića trebali ne samo objavljivati na službenoj stranici dječjeg vrtića što je do sad redovno bilo u praksi, nego bi sa navedenim aktivnostima i uspjesima trebalo ići prema široj javnosti putem drugih raznih medijskih oglašivača čime se naglašava važnost i stručnost odgajatelja te uspješan rad cijelog vrtića.

Članica Upravnog vijeća Leona Detić ispred predstavnika roditelja, postavlja upit oko upisa djeteta, a na zahtjev roditelja čije dijete nije upisano u vrtić. Ravnateljica dječjeg vrtića obrazlaže postupak upisa djece u dječji vrtić te navodi kako je za provođenje cjelokupnog postupka upisa nadležno Povjerenstvo za upis djece u dječji vrtić. Također ističe kako je rok žalbe na Odluku o upisu djece u redoviti program dječjeg vrtića Škrinjica za pedagošku 2023./2024. godinu prošao te da nema potrebe za dodatnim obrazlaganjem.

Predsjednica Upravnog vijeća postavlja pitanje da li djeca koja se nalaze na listi čekanja, prilikom idućeg upisa moraju ponovno podnositi dokumentaciju, tj. javiti se na natječaj ili se automatski upisuju. Odgovor je dala ravnateljica dječjeg vrtića koja objašnjava kako roditelji ponovno moraju podnijeti dokumentaciju prilikom sljedećeg natječaja, ali prijedlog je da kad se završi dogradnja vrtića i zadovolje sve tehničke mjere izgradnje novog dijela vrtića te nove dvije skupine budu spremne za upis djece tijekom mjeseca listopada ili studenoga, da se donese službena odluka kojom će djeca sa liste čekanja biti automatski upisana u vrtić.

Kako više nije bilo dodatnih pitanja te rasprava, predsjednica Upravnog vijeća zatvara sjednicu Upravnog vijeća.

46. sjednica Upravnog vijeća završila je u 17:00 sati.

Zapisnik vodila: Vlasta Rožić

KLASA: 007-04/24-01/01

URBROJ: 2186-170-02-24-2

Vidovec, 02. veljače 2024. godine

UPRAVNO VIJEĆE DJEČJEG VRTIĆA ŠKRINJICA

PREDSJEDNICA

Martina Bistrović, dipl. oec